Kulturelle Samråd i Danmarks persondatapolitik

Se hvordan Kulturelle Samråd i Danmark opbevarer og behandler personrelaterede data.

**Indsamling i forbindelse med medlemskab**

Kulturelle Samråd i Danmark har kun foreninger og ikke personer som medlemmer. Men vi registrerer alligevel personoplysninger i et vist omfang. Disse oplysninger omfatter navn, titel og kontaktoplysninger på samrådenes formænd og ansatte samt evt. personer, som er kontakten til medlemsforeningen.

Lejlighedsvis bliver der taget situationsfotos til vores arrangementer, og der vil i begyndelsen af et arrangement eller møde blive orienteret om, at der tages fotos, så man har mulighed for at undgå at blive fotograferet.

**Deltagelse i medlemsdemokratiet**  
Når man deltager i medlemsdemokratiet, deltager man i ledelsen og/eller repræsentationen af foreningen. Kulturelle Samråd i Danmark vil opbevare og behandle en række oplysninger om de tillidsvalgte, i forbindelse med tillidshverv.   
  
*Bestyrelsesarbejde*

Som valgt bestyrelsesmedlem i Kulturelle Samråd i Danmark registreres enkelte informationer samt foto. Disse oplysninger kan offentliggøres på KSDs hjemmeside og i publikationer som f.eks. årsrapporten. Referater af bestyrelsesmøder gemmes for eftertiden. Andre oplysninger, som er nødvendige for bestyrelsesarbejdet kan blive registreret, f.eks. betalingsoplysninger.  
  
*Repræsentantskabsmøde*

Der registreres enkelte informationer, herunder foreningsstilknytning, om deltagere til KSDs repræsentantskabsmøder. Der udarbejdes en deltagerliste. Deltagerlister og mødereferater gemmes for eftertiden.

**Deltagelse i konferencer, temamøder m.v.**  
I forbindelse med deltagelse i konferencer, temamøder m.v. registreres personoplysninger, der er nødvendige for afviklingen af aktiviteten.

**Rettigheder**  
Alle har ret til:  
• at modtage oplysning om, hvordan vi behandler personoplysningerne.  
• at få indsigt i sine personoplysninger.  
• at få urigtige personoplysninger rettet.  
• at få personoplysninger slettet, med mindre vi har pligt til at opbevare dem.  
• at flytte sine personoplysninger til en anden organisation.